اسماء تجلت في الورى. فاهتف بها واجعل لقلبك انا فتحنا والفتوح ميسرة اسماؤه الحسنى تجلت في الوراء. سلام عليكم ورحمة الله وبركاته. جمهورنا الحبيب ربنا يبارك فيكم وربنا يحفظكم يا رب. هنعيش مع اسم من اسماء الله الحسنى. عارفين يعني ايه اسماء الله الحسنى يا جماعة؟ تسعة وتسعين مهدئ نفسي
تسعة وتسعين باب للسعادة. تسعة وتسعين باب للجنة. تسعة وتسعين باب لرضوان الله. مستشفى الاسماء الحسنى الطبيب فيها هو الله سبحانه وتعالى لو كل طبيب نفسي عالج المرضى بتوعه بالاسماء الحسنى داووا مرضاكم بالاسماء الحسنى. تسعة وتسعين حصانة ضد الاكتئاب
اطرق نوبات الهلع والفزع. قال رسول الله صلى الله عليه وسلم من احصاها دخل الجنة. جنة الدنيا قبل جنة الاخرة للي هيعيش في ظلال الاسماء الحسنى. تخيل كده لو انت داخل سوبر ماركت وقابلت واحد فبتتكلم معه عادي وبتتعرفوا على بعض وانت بتتعرف عليه. فوجئت ان هو وزير
الوزرا او حد مالطي ملياردير او حد صاحب مالطي ناشيونال جروب كبيرة. معاملتك معه تتغير فورا. هتتغير فورا لانك عرفته. هو هو ده مفتاح التغيير كله. لو عايز تتغير في الدين. لو عايز قلبك يتغير. لازم تعرف ربنا. مش ممكن هتحبه وانت ما تعرفوش. مش ممكن هتخاف منه
وانت ما عرفتوش. مش ممكن هتشتاق للجنة وانت ما عرفتوش. مش ممكن هتزهد في الدنيا وانت ما عرفتوش. مش ممكن هتثقي فيه اطمئن اليه اليه وانت ما عرفتيهوش مش ممكن يا جماعة. مش ممكن هنشتاق للفردوس الاعلى واحنا ما عرفناش ربنا. انت ممكن تعيش من غير اكل اربعين
يوم ده كلام علمي. ممكن تعيشي من غير شرب لمدة تلات ايام. انت ممكن تعيش من غير نفس لمدة تمن دقايق انما مستحيل تعيش من غير امل واطمئنان سانية واحدة. هو اللي بيرمي نفسه تحت مترو ولا بيرمي نفسه من عمارة ولا بيولع في نفسه ولا بتشنق نفسها
ولا بيضرب قلبه بسكينة والعياذ بالله وبينتحر ليه ؟ لان سانية واحدة بس اليأس اتسرب لقلبه ما قدرش يستحمل ولا قدر يعيش مع اليأس انت ممكن تعيش من غير كبد تلات ساعات. ممكن تعيشي من غير كلى اسبوع كامل. ولكن مش ممكن تعيش من غير معرفة ربنا سانية واحدة. مش ممكن تعيش من
غير امل في الله سانية واحدة. عشان كده اعزم احتياج في الوجود هو معرفة الله سبحانه وتعالى. لو عرفناه هنحبه لو عرفناه حياتنا هتتغير لو عرفناه معاملتنا هتتغير. عشان كده الله سبحانه وتعالى في سورة الصف قبل ما سبحانه وتعالى يقول تجاهدون في سبيل
لله ربنا سبحانه وتعالى قال ايه؟ قال سبح لله ما في السماوات. الكون كله اتقلب مسجد في لحزة. الكون كله بيسبح ربنا. ربنا قبل ما يكلمك عن الامر كلمك عن الامر. لو عرفت الامر صلاة الفجر هتبقى سهلة عليك. لو عرفت الامر التضحية باي شيء عشان الدعوة الى الله
هتبقى سهلة عليك. لو عرفت الامر تكبيرة الاحرام هتبقى سهلة عليك. لو عرفت الامر حجاب امهات المؤمنين هيبقى سهل عليك. لو عرفت الان تامر ما عدش المعصية اللي معزباك وواقفة حاجز بينك وبين ربنا هيبقى التوبة منها صعبة عليك. لو عرفت الامر هيبقى ازهار خصلة من شعرك او
او او او او علاقة حرام في حياتك مش صعبة عليك انك تسيبيها. لو عرفنا احنا بنسيب عشان مين. عشان كده رسول الله صلى الله عليه وسلم عليه افضل الصلوات من رب العالمين. قال ذاق حلاوة الايه؟ حلاوة الايمان من كان الله ورسوله احب اليه من
مسواهما لو عرفنا حب ربنا هندوق حلاوة الايمان. عارفة يعني ايه حلاوة الايمان؟ الدنيا هتبقى حلوة. الابتلاء هيبقى حلو. طعم الحياة هيبقى حلو. كل حاجة في الحياة هتبقى حلوة هنبقى عايشين حلاوة الدنيا وحق الصلاة هتبقى حلوة. قيام الليل هيبقى حلو. الصيام هيبقى حلو. الايمان حلاوته
هتحلي كل حاجة في الحياة السكر الحقيقي بتاع الحياة هو الايمان. اه لو عرفنا ربنا لما ايوب عرف ربنا قال على اشد ابتلاء في الدنيا مسني الضر. وكأنه مس بسيط
لما سليمان عرف قد ايه قدرة ربنا وقد ايه كرم ربنا قال هب لي ملكا لا ينبغي لاحد من بعدي. لما سيدنا محمد عليه الصلاة سلام. عرف جلال ربنا كان بيقول يا عائشة ان عيني تنام ولا ينام قلبي. انا بغمض عيني وقلبي. عايش مع
جلال الله ومع ملكوت الله سبحانه وتعالى هناخد النهاردة اسم يا جماعة باذن الله سبحانه وتعالى اسم من مستشفى الاسماء الحسنى مرضاكم بالاسماء الحسنى. الله سبحانه وتعالى بيقول اية ايا ما تدعو انت نفسك في ايه؟ احلامك ايه؟ امانيك ايه
اقصى امنية في الحياة لك ايه ايه الباب اللي مقفول قدامك ونفسه انه يتفتح ايا ما تدعو فله الاسماء الحسنى كل الاسماء الحسنى ابواب للدخول على الله تسعة وتسعين باب. للوصول لتحقيق احلامك تسعة وتسعين باب. للسعادة تسعة وتسعين طريق للفريق
الفردوس الاعلى تسعة وتسعين طريق لحب الله. والحياة القلب مع الله سبحانه وتعالى. الاسماء الحسنى دي من معجزات الاسلام. ودي اللي بتخلي الدنيا جنة ودي اللي بتفرحنا بربنا سبحانه وتعالى هناخد النهاردة اسم يا جماعة. هناخد اسم مهم قوي في الايام دي. الايام اللي كل الناس بتقول هي مقفلة ليه
الدنيا مقفلة في وشي. الابواب مسدودة. اروح فين؟ انا حاسس ان انا مخنوق. انا حاسس انا مقفول من جوايا اصلا. نفسيتي مقفولة. طب اعمل ايه تروح فين واتصرف ازاي في الايام اشد ايام مرت على الكرة الارضية فيها مرض وفيها كرب وفيها ضيق وفيها خنقة اسم مهم قوي قوي
قوي قوي. اسم البشر كلهم متعلقين به. اسم بيكلم واحد حسان الدنيا قدامه مسدودة. وان السكة اللي هو ماشي فيها جابت اخرها. وما عدش عارف قدم خطوة لقدام هنتكلم النهاردة عن اسم محتاجينه في كل لحزة في حياتنا. عن اسم كان رسول الله صلى الله عليه وسلم بيدعي ربنا به. مع
كل طلعة نهار ومع كل دخلة ليل. وعند قيام الليل وعند السحر الاعلى. هنتكلم عن اسم الله الفتاح اسم احنا محتاجينه في الايام دي يا جماعة. لان الايام دي كلها اغلاق. كلها خنقة. كلها قافلة حتى من جواك. تقول انا مقفول ليه؟ انا نفسيتي مقفولة ليه
الدنيا مقفلة حواليا ليه ؟ عشان كده اسم الله الفتاح. الناس كلها مرتبطة به. بس من غير ما تحس. يعني تعال كده اي داعية وهو طالع مسلا يدي درس. لأ الناس تقول له
الله يفتح عليك يا مولانا. الله يفتح عليك. تعال كده شف مسلا واحدة شافت عروسة لابنها انا قلبي اتفتح لك. اول ما شفتك شف كده واحد فاتح محل جديد يا فتاح. اول اسم بيقوله يا فتاح يا عليم يا رزاق يا كريم يا كريم شف اي مدرس لما يلاقي طالب نبيه عنده
يقول له الله يفتح عليك يا ابني. الله يفتح عليك. شوفوا ايام وابنها خارج برة تقول له ربنا يفتحها في وشك. رح يا ابني ربنا يفتح ابواب الرزق يا ابني شوفوا يا جماعة اسم الفتاح الناس مرتبطة به قد ايه؟ الناس مرتبطة باسم الفتاح كتير كتير ده احنا مهما اتكلمنا ومهما استقصينا
مرتبطة بالاسم ده قوي ليه ؟ اصل الفتاح لما بيفتح بيفتح اصل ربنا لما بيدي بيدي الفتاح لما بيفتح تخيلوا مسلا كتب زي الامام النووي رحمه الله. يعني ايه المشكلة ان انا جبت اربعين حديس وحطيتهم في كتاب
وسميتهم الاربعين النووية العالم كله القارات السبعة وصل لها كتب الامام النووي يعني فيه الف كتاب اتألف زي كتاب رياض الصالحين اشمعنى كتب هذا الرجل رحمه الله اللي مات في عز شبابه؟ يعني الامام النووي مات اكبر من سن الوقت واقل من سني الوقتي وانا قاعد. الامام النووي مات في اول الاربعين
رحمه الله يعني فتح الله لما ربنا يفتح الابواب للكلمة اللي خرجت من لسانك وتلاقيها وصلت للدنيا كلها. لما بيفتح بيفتح لما ربنا فتح على اويس القرني. واحد من العشرة المبشرين بالجنة كان واقف يطلب منه ان هو يدعي له
استغفر له سيدنا عمر بن الخطاب بيدور على اويس القرن يقول له ادعي لي ده عمر ابن الخطاب من العشرة المبشرين بالجنة. ربنا يفتح على شاب من الشباب بنشوفها كتير
السوشيال ميديا شاب يعني ممكن شاب بسيط وتلاقي المقاطع بتاعته بقت بالملايين ربنا الفتاح. ربنا ممكن تلاقيه يفتح على شاب فقير جدا يبقى ملطي مليونير فكرة واحدة ممكن واحد يبقى ملياردير بسببها. هي الفيسبوك ليه؟ دي فكرة. فكرة صاحبها بقى من اغنى عشرة على وجه الارض. الاختراعات
اكتشافات كل دي من اثار اسم الله الفتاح كل الدنيا كلها دلوقتي مستنية مصر كورونا. مستنية ان مرض كورونا ده يلاقوا له مصر. مستنيين ان ربنا يفتح على حد بفكرة مصر. ربنا الفتاح
احنا عايشين في كرم الفتاح سبحانه وتعالى قادر انه يفتح. هدف الحلقة بتاعة النهاردة ان انا اقول لك قادر انه يفتح لان انا حاسس بك. وحاسس بك وانت بتقولي ممكن اللي انا فيه ده يبقى فيه فرج منه! يعني انا ممكن اخرج من اللي انا فيه! يعني الطريق المسدود! ما هو اسم الله الفتاح بيكلم كل واحد وصل لطريق مسدود
كل واحد مع مراته وصلوا لطريق مسدود خلاص البيت هينهار. البيت هيخرب كل واحد مع ابنه ابنه بيدمن ولا ابنه عنده سرطان ولا ابنه اتولد خلاص وصل لطريق مسدود. كل واحد في شغله بالزات بعد ازمة كورونا وصل لطريق مسدود. كل واحد وصل لاكتئاب نفسي وامراض نفسية
الدكاترة قالوا له خلاص اللي احنا عملناه معك ده اخر الطب خلاص. وحس انه وصل لطريق مسدود كل واحد عليه ديون. وحس انه وصل لطريق مسدود اسم الله بيقول لي كل اللي الدنيا قفلت في وشهم فيه ابواب كتير اوي للفرج. الوحيد اللي يعرفها هو ربنا. وعنده مفاتح الغيب
يعني ايه عنده مفاتح الغيب؟ فيه ابواب كتير اوي للفرج انت ما تعرفيهاش. فيه ابواب كتير قوي للفتح انت ما تعرفهاش. فيه فرص كتير. ربنا قادر انه حالك هو اللي يعرفها. انت ما تعرفهاش. اه لو وقفت على بابه. على بابك يا رب ممكن يكون اللحزة اللي انت هتيأس فيها على باب ربنا وتسيبه. هي اللحزة
الباب هيتفتح فيها هيفتح هيفتح مش هيسيب الباب مقفول ابدا. اصل هو اسمه الفتاح. هو سمى نفسه الفتاح ليه؟ الا لو هو عايز يعرفها الا لو هو رايد يعرفك انه هيفتح لك وانه هيفتح عليك. سبحانه وتعالى قادر انه يفتح. قادر انه يفرجها عليك. سبحانه وتعالى. كنت باتكلم
كنت لسه خارج من المستشفى يعني مرة من المرات الواحد دخل فيها المستشفى عناية القلب نسأل الله العافية. نسأل الله العافية. نسأل الله ان يفتح علينا بالعافية قاعد مع واحد فبيقول لي والدي سافر المانيا عشان يتعالج. مريض بالقلب. الدكاترة في المانيا قالوا له قالوا خلاص ميت ميت. الموضوع لا يمكن
هو الموضوع ساعات او ايام. بيقول اخويا اتصل الراجل بيحكي لي بنفسه. بيقول اخويا اتصل بي من المانيا قال لي رح جهز التربة بتاعة ابوك. رح صل مصلح المدافن وجهزها لان يا والدك هيرجع ميت يا اما هيموت اول ما يرجع. فبيقول رحت وجهزت التربة وجهزت كل حاجة خلاص ابويا ميت ميت
اكبر دكاترة في العالم واكبر اساتزة قالوا ميت ميت. بيقول لي بيقول لي ابويا جه تلاتين سنة تلاتين سنة بعدها ما اشتكاش من مرض تلاتين سنة بيقول لي ما رحش لدكتور بيقول لي لما كان يتعب ولا كليته توجعه ولا اي حاجة توجعه يحط ايده على مكان الالم ويرقي نفسه. فايه السر؟ قال
من ساعة ما رجع. بقى كل يوم يصحى الساعة اتناشر بالليل. يمسك المصحف ويقعد يقرأ لحد الفجر. قال لي يوميا تلاتين سنة قال لي لحد من يوم ما مات تلاتين سنة ما احتاجش يروح لدكتور. ربنا الفتاح راح للفتاح. لما الدكاترة قفلوها في وشه
لما الناس قالوا له ما فيش فايدة والله يا شباب. انا لما باروح لاي طبيب ويقول لي خلاص الموضوع ده ما لوش حل غير كزا. والله ما استبشر ان الشفاء
نازل من عند الفتاح. وان الفرج نازل من عند الفتاح. اول ما البشر بيقفلوها ربنا بيفتحها بين عبده عشان يعرفك قدرته سبحانه وتعالى بيفتحها قادر يفرجها. تخيل كده واحد والدته اصيبت بكورونا. نسأل الله العافية لنا جميعا ولجميع المسلمين يا رب. اصيبت بكورونا وحاول يجيب لها تنفس ومرق النفس
وبدأ ضوافرها تزرق وشفايفها تزرق اجري بها على مستشفيات. ما فيش مستشفى راضية تقبلها ولا فيه مستشفى عندها مكان. وفجأة واحد بيكلمه فقال له بنتي بتموت قال له طب انا اعرف دكتور. بيتصل بالدكتور قال له تعال انا عندي مستشفى خاصة. وفيها اوضة فاضية واجهزة التنفس كلها ووسائل
التنفس كلها موجودة. فجأة النفس اتفتح. فجأة الطريق اتفتح. فجأة كل حاجة اتفتحت. يا جماعة ده ده فتح بشر لبشر فتحي الفتاح للبشر. امال ربنا يقدر يفتحها عليك قد ايه ؟ امال الفتاح يقدر يفتحها عليك قد ايه سبحانه وتعالى. احد رجال
اعمل جاي له شحنة في الميناء. فهو رايح يستلم ومعه الورق بقى والحاجات بتاعة التخليص والكلام ده. فمجموعة من التجار جاي لهم شاحنات من المينا فادو له كلهم ورقهم يستلم ويخلص الموضوع كله. بيقول رايح فراكب راكب المواصلة نزل من المواصلة. التاكسي يعني اللي وصله بيقول بيبص على الشنطة
الشنطة اللي فيها كل الورق. شحنات بالملايين. ملايين الجنيهات بل ملايين الدولارات. كل حاجة ضاعت في لحزة. العربية راحت والشنطة فيها. بيقول انا ما جاش في ساعتها غير ان انا استغيس بالفتاح. غير ان انا اه بيقول وقفت ساعة في الشارع. رافع ايدي وبادعي الفتاح سبحانه وتعالى. ان ربنا يغثني مما انا
وانه يجعل لي فرج مما انا فيه بيقول ساعة وهو قاعد يدعي ربنا لقى عربية وقفت قدامه عربية اجرة فبيقول له لأ انا مش عايز اركب فبيقول له انت مش كنت راكب معي الوقتي
هو انت اللي نسيت الشنطة دي ؟ بيقول لقيت المستندات في ايدي في لحزة. لقيت كل الورق في ايدي في لحزة لجأ للفتاح لجأ للفتاح يفرجها عليه. لما الدنيا كلها قفلت قدامه. يا كل واحد متخرج جديد. يا كل واحد لسه عنده مفاتح الغيب. ما هوش عارف
هي آآ ابواب الرزق موجودة ولا لأ ؟ هيشتغل فين ؟ هيتجوز مين ؟ هيجيب شقة منين ؟ الدنيا مقفلة قدامه. مئات الالوف من الشباب قاعدين على القهاوي اللي لحد ما بقى عندهم تلاتين سنة ومش عارف يعمل ايه. اصحابه اللي متخرجين قبله بخمس دفعات لحد دلوقتي ما اشتغلوش. فضلا عن انهم يتجوزوا فضلا عن انهم
بيخلفوا فضلا عن انهم يبقى عندهم مشاريع مستقرة وانت خارج انت في اكتر لحزة محتاج فيها الفتاح لان هو اللي يقدر يفتح لك يقدر مش بس يقدر يفتح في الرزق. اصل الفتح مش رزق بس. يقدر يفتح على قلبك
يقدر يفتح على قلبك يقدر مش مرة كده. تلاقي فجأة اية سمعتها من الراديو. او وانت ماشي في الشارع تحس ان الاية رسالة لك. تحس ان ربنا فتح لك قلبك بها والله يا شباب. شاب من الشباب وكان خلاص من شباب القاهرة. وكان فقير جدا وقعد يحاول ان هو يجيب فلوس من
كل الوسائل الحرام الدنيا مقفلة. فمرة وهو قاعد بقى في الصالة اللي على الارض من غير سجادة. الترابيزة القديمة وهو بيخبط على الترابيزة بيقول خلقتني ليه يا رب خلقتني ليه وهو بيخبط الراديو القديم اتهز. طلع منه صوت ازاعة القرآن. وما خلقت الجن والانس الا ليعبدون. دي كانت
اللحظة الفارقة ان الشاب ده التزم وتاب الى الله. سبحانه وتعالى الفتاح ممكن يفتح عليك انك تسمع كلمة يفتح على قلبك بها احد الشباب ودي قصة حقيقية كان رايح اتفق مع مجموعة من الشباب والبنات ان هم يروحوا شقة بقى والساحل الشمالي ويعيشوا حياتهم بقى والعياذ بالله كل الموبقات. فهو كان خايف لان كان اول مرة
هيعملها خايف ابوه يعرف. خايف والدته تعرف. خايف اصحابه اللي ما لهمش في السكة دي يعرفوا. خايف اي حد يعرف. بيقول قفلت تليفوني. عملت كل الاحتياطات. وكان راكب قطر اسكندرية وينزل من اسكندرية ويروح على المكان بقى. عملت كل الاحتياطات. بيقول قعدت في القطر. قعد جنبي واحد بقى من العالم السنية وفاتح المصحف. ماشي يا عم اهي
سفرية وتعدي بيقول وانا قاعد كده ومش في بالي سبحان الله العظيم ان ربنا لاول مرة يسمعني واللي جنبي بيقرأ يستخفون من الناس ولا يستخفون من الله. وهو معهم اذ يبيتون ما لا يرضى من القول. بيقول خدت السكة كلها بكاء لحد ما
وصلت للمحطة بتاعة اسكندرية رجعت في اول قطر راجع بلدنا تاني وما رحتش في اي مكان الفتاح. ممكن يفتح عليك بكلمة تغير حياتك تغير مسار حياتك. اصل السكك كلها في ايده. اصل الطرق كلها في ايده. لما بيقفل طريق مش عشان ما بيحبكش. عشان يفتح لك الاوسع منه. واللي
مصلحتك فيه اكتر هو اللي بايده كل الابواب. وبايده كل المفاتيح احنا لسة ما اتكلمناش لحد دلوقتي. يعني ايه الفتاح لسه ما اتكلمناش لحد دلوقتي ازاي انك انت ما تيأسش من فتحه ابدا. ان اكتر لحزة غلق ممكن تبقى اكبر لحزة فتح وانت مش عارف. ان ممكن يبقى الابواب مفتوحة
حواليك بس انت مش داري ان الفتاح عمره ما مش ممكن يتخلى عنك ابدا. الفتاح قادر يفتح لك هي دي النقطة اللي انا عايز دلوقتي قلوبنا تتشبع بها. ان هو قادر قادر يفتح على قلبك. قادر مش مرة. رحت قعدة وكان مطلوب انك تتكلم
وانت داعية وكان مطلوب تطلع على على منبر. حصلت لنا كلنا حصلت لنا كتير. ان انا ابقى طالع على منبر رسول الله صلى الله عليه وسلم. انا مش عارف انا اقول ايه. حصل لي زروف. كت مريض اي
ما كان مش عارف اقول ايه. تطلع على المنبر تناجي الفتاح تلاقي نفسك مش عارف تبطل. هينزلوك من على المنبر بالعافية. كتر اللي ربنا بيفتح بها على قلبك وعلى ذهنك وعلى صدرك انت مش عارف تبطل كلام اصلا الفتاح. الفتاح لو فتح على لسانك يا داعي الى الله. الفتاح لو فتح
على على زهنك وافكارك يا مخترع يا اللي قاعد في المعمل بتاعك. الفتاح لو فتح لك ابواب السعادة واختار لك الزوج اللي يسعدك انت كل مستقبلك وكل سعادتك في ايد الفتاح. انت كل اللي انت محتاجه في الدنيا في ايد الفتاح. ما ينفعش انك انت تعصيه. لان هو اللي في ايده
كل حاجة في حياتك وانت محتاجه في كل لحظة. سبحان الله يا شباب يعني لو البشر قفلوها عليك. لو واحد طردك من الوزيفة لو مصدر دخلك الوحيد في الازمة اللي فاتت دي راح منك
لو اي حاجة كنت متعلق بها وراحت منك لو حد قفلها عليك. لو واحد وقف لك وش في وش. لو واحد بقى سد و بيشدك لورا من انك تطلع لقدام اوعى تيأس. الفتاح ممكن يفتح لك باب لا انت ولا هو. تخيلتم والله الواحد بيستعجب السنة دي. شفتم في مصر الشتا السنة دي شكله
والسنة اللي فاتت من اول ما سد النهضة بدأوا يحاولوا يمنعوا المية عن مصر سبحان الله العظيم. ربنا يرد كيدهم عنا يا رب ويسلم مصر من كل كيد ومن كل عدوان يا رب. من اول ما بدأوا الشتا بقى عجيب. سبحان الله العظيم كانها رسالة من ربنا. لو البشر حاولوا
اقفلوها عليكم. انا اقدر افتح لكم ابواب فتحي لا تتخيلوها. ولا تتصوروها الفتاح. قادر انه يفتح على قلبك. قادر انه يفتح على قادر انه يفتح عليك فيما لا تتخيله لان هو الفتاح. سبحانه وتعالى هنقدر نعرف يعني ايه الفتاح بحق وحقيقي؟ اصل هو لما بيفتح بيفتح
عشان كده الناس متعلقة بالاسم ده اوي. سبحان الله كنت يعني في قول الله سبحانه وتعالى رحمة من عندنا. ربنا بيتكلم عن ايوب. ايوب ده اشد مرض ابتلي به انسان على وجه الارض. تمنتاشر سنة مرض مزمن خلاه يتشل ويبقى
كانوا كان بيدخل الخلاء متسند على مراته. وكان بيخرج من الخلاء متسند على زوجته. سيدنا ايوب مرض مرض رهيب ارضه اتحرقت. آآ بيته اتحرق ولاده كلهم ماتوا. ما فيش انسان ابتلي. الابتلاء اللي ابتليه سيدنا ايوب عليه الصلاة والسلام
سيدنا ايوب لما ربنا رجعه لولاده وشفى له زوجته وخلاها تحمل في في ضعف الزرية ويرجع له فلوسه وامطرت الزمان على ايه زهب مطرت عليه دهب. السما بتمطر دهب للي ربنا يريد. وربنا سبحانه وتعالى ادى له العافية تاني وربنا ادى له كل حاجة. ربنا قال في الاخر ايه؟ رحمة
من عندنا رحمة قل يا رب اللي انت عملته لايوب ده رحمة واحدة رحمة زي قصة موسى والخضر بعد كل اللي الخضر عمله برحمة الله قال في الاخر رحمة من ربك. كل ده رحمة واحدة. امال يا رب رحماتك بقى. امال يا رب بقى رحماتك لو تنزلت هتبقى ايه يا رب
كزلك لما ربنا قال للنبي عليه الصلاة والسلام انا فتحنا لك فتحا. فتحا دي اقري سورة الفتح كده اربع صفحات. فتوحات منهمرة هو الذي انزل السكينة. ليزدادوا ايمانا. ليغفر الله لك ما تقدم من ذنبك وما تأخر. ينصرك الله يهديك صراطا. وعدكم الله مغانم
اخرى لم تقدروا عليها اثابكم فتحا قريبا. يد الله فوق ايديهم انما يبايعون الله. ذلك مثلهم في ايه يا رب ده! كل يا رب فاتحة! امال لو فتوحات بقى! عشان نعرف يعني ايه فتح! عشان نعرف انه لما بيفتح بيفتح! يعني ايه فتح! هو واحد فتح دكان! كسب الف جنيه في اليوم! يقول انا بفتح! لأه
اللي في فتحي ده واحد كسب مليون جنيه في يوم. اللي في فتحي ده واحد ما كانش لاقي ياكل وبقى ملط ملياردير. هو الفتح ده يعني اقبلت عليك الدنيا بما فيها
فتح الله. عشان كده الناس متعلقة اهو بالفتح. لان الفتح ده هو التغيير الدرامي لحياتك. ان ربنا قادر انه يغير حياتك تغيير درامي. زي سيدنا موسى كده من اسود يوم لاول ليلة في شهر العسل. اسود يوم مطارد من خطر عليه وعايزين يقتلوه. جعان
اطنخ ضرت من الجوع واكل ورق الشجر. جلد بطنه دخل في ظهره كما يقول ابن كثير. مطارد مش لاقي شغل وحيد وبيجري لوحده وفي الاخر في الليلة دي لما عمل عمل صالح واحد بس سقى لهما. عمل عمل شهامة. عمل واحد صالح. الفتاح عمل له ايه؟ ليلتها كانت شهر العسل
ليلتها كانت اول ليلة في شهر العسل. يعني واحد اسود يوم في حياته بالنهار واسعد ليلة في حياته بالليل. هو ربنا ونايم وفي ايده حد عمل عشر سنين على ان تأجرني ثماني حجج فان اتممت عشرا. وبيت ومأوى ووزيفة وزوجة. هو ايه ده! وامن وزال
الفتاح الفتاح قادر انه يغير حياتك كلها في لحزة. الفتاح قادر ان هو يفرجها عليك سبحانه وتعالى في لحزة لو انت فعلا اقبلت على عشان كده اه لو فتح. اه لو فتح احد السلف يقول وجدت في خزانة بني امية
حبة حنطة امحاية في حجم نواة التمرة مكتوب عليها كان هذا ينبت في زمن العدل. لما الفتاح افتح الارض بالرزق. كانت حباية القمح قد نواة التمرة ربنا قادر. ربنا قادر ان هو يفتح فتح مبين سبحانه وتعالى. قادر
ان هو يفتح اكتر مما تتخيل واكتر مما تتصور. عشان كده الفتاح بيكلم مين ؟ الفتاح بيكلم كل واحد الدنيا قفلت في وشه والابواب اتسدت في وشه وحاسس انه ما هوش عارف يروح ولا ييجي. عايز اقول لكم قصة او مسل جميل اوي يا جماعة. عشان نعرف يعني ايه الفتاح
ونعرف احنا ازاي عايشين في فتح الفتاح بس مش واخدين بالنا. احنا سبب مشاكلنا مش ان الابواب فوق الاسواق فتاح. ازاي يبقى هو الفتاح والابواب مقفولة والله يا جماعة احنا اللي سايبين الابواب المفتوحة
احنا اللي معرضين عن فتح وابوابه المفتوحة كلمة شرخت قلبي مرة داخل مسجد في منطقة ممكن يبقى ساكن فيها تلتميت ربعميت الف يعني حوالي الف واحد على الاقل. فداخل فلقيت المسجد بيصلي فيه خمسة ستة فبقول لراجل كبير كده طيب اوي
وشه كده عليه الصلاح كده والله العزيم فبقول له هي الناس فين ده الحتة دي فايجة الف واحد. خمسة قال لي بابه مفتوح اللي عايز يدخل يدخل الكلمة دي شرخت قلبي يا جماعة بابه مفتوح. الفتح ممكن يكون موجود. انت اللي ما انتاش حاسس به. عشان كده
اه اه احد الناس كان محكوم عليه بالاعدام. يعني مثل ضرب مثل محكوم عليه بالاعدام. فدخل عليه الملك بالليل المفروض الاعدام يتنفز بعد الفجر. فقال له قبل ما تموت اطلب قال له اتوسل اليك
توسل اليك انا عايز انجو. انا مش عايز اموت. الملك قال له طيب. انا هاسيب لك باب مفتوح في الزنزانة لو انت اكتشفت المكان اللي مفتوح في الزنزانة اخرج وانا هامر جنودي برة ان ما حدش يتعرض لك لحد الفجر قدامك فرصة الملك خرج
وشد الباب وراه الراجل كان هيتجنن. الملك مش بيكدب ، وده ملك البلاد وهيكدب على واحد زيي ليه ؟ قعد يبص حواليه. يا ترى المكان اللي الملك فتحه لي فين ؟ اه ممكن
يكون السقف السقف يكون سهل ان انا اكسره قعد يكسر في السقف يكسر في السقف يكسر في السقف لقى ممر جري من الممر لقى في النهاية سد طريق سد يبقى مش هو ده الفتح. رجع تاني. تعبان ومتبهدل ومش قادر. بس لازم يحاول. قعد يبص حواليه. اه ده جدار اهو. طب ما الجدار ده ممكن يبقى وراه الفتحة
قصة في الجدار. يكسر في الجدار لقى نفق طويل فضل يجري فيه. لقى قدامه بحر والطريق مسدود. مش ممكن. يكون ده الفتح اللي الملك قال لي عليه رجع تاني يا ترى الفجر بيقرب؟ طب اعمل ايه؟ وانا خلاص منتهي. يبقى تحت الارض بقى. فضل يحفر في الارض يحفر في الارض لقى بئر عميق
نزل ينزل ينزل لقى السكة في الاخر سد. رجع قعد يبص يمين وشمال خلاص ضاعت. انا ما عرفتش الباب اللي الملك فتحه لي. فضل قاعد يائس ومحبط ومهدود الفجر الملك دخل عليه. قال له انت لسة هنا
انت لسة ما عرفتش الباب اللي انا فتحته لك؟ قال له انا عملت كل حاجة. انا شقت السقف، انا حفرت الارض، انا شقيت الجدار. انا عملت كل حاجة، الباب ده فين ؟
الملك قال له عارف الباب اللي انا كنت فتحه لك فين ؟ الباب بتاع الزنزانة داهو اللي انا شديته ورايا بس ما قفلتوش ورايا بمفتاح انت لو كنت بس فتحت مقبض الباب كنت خرجت برة. وانا كنت امر جنودي برة ان هم يسيبوك لو انت فتحت الباب. انت فكرت في كل طريق الا
اوضح طريق انت فكرت في كل سبيل الا اسهل سبيل. اهو الراجل المسجون ده عامل زينا يا جماعة كلنا مسجونين. كلنا محبوسين جوة خوفنا جوة اوهام جوة احزاننا. كلنا الدمعة محبوسة في عنينا وجايبة لنا هم وكمد. كلنا الهم محبوس في صدورنا. كلنا الكلام محبوس في لساننا. كلنا محبوسين
الاوهام جوة الخوف. كلنا عايزين نتحرر ولكن مش عارفين. وربنا الفتاح سايب لنا الابواب مفتوحة. بس احنا مش فاهمين. ابواب حب ربنا اللي مفتوحة قدامنا وسبل الفتاح اللي ربنا فتحها لنا النهاردة
كنا بندخل مع بعض احنا لسة ما دخلناش ايه هو معنى الفتاح؟ وربنا ما سماش نفسه الفاتح ليه ؟ وربنا ما سماش نفسه الفتاح، ليه ؟ قال فتاح. هو ايه المعنى؟ هو
يعني سمى نفسه بالاسم ده ليه؟ وهو الاسم ده ممكن يغير في حياتي ايه؟ طب استفيد من اسم الفتاح امتى؟ طب امتى ارفع ايدي واقول يا فتاح؟ هو الرسول امتى قال
يا فتاح هو الرسول امتى ناداه؟ هو انا محتاج الاسم ده؟ طب محتاجه قد ايه؟ ومحتاجه ازاي؟ وازاي ربنا يفتح الابواب علي ويغير لي حياتي ويفرجها من عندي بازن الله سبحانه وتعالى نستأنف مع بعض في هزه السلسلة باذن الله سبحانه وتعالى التي اسأل الله ان يجعلها فتحا علينا جميعا فتحا في معرفة الله فتحا في
حب الله. فتحا في الزهد في الدنيا. فتحا في الشوق الى الفردوس الاعلى. فتحا في قيام الليل وصيام النهار. فتحا في العمل الصالح فتحا في حب رسول الله صلى الله عليه وسلم لان كل ده هو اللي علمه لنا. عليه الصلاة والسلام سلسلة انا فتحنا لك تدبرات في اسم الله الفتاح
ان شاء الله بازن الله نكمل مع بعض المرة الجاية. انتزرونا. اللهم انا نسألك خير هذا اليوم وخير هذه الليلة فتحها. وانا ونورها وبركتها وهداها. اللهم افتح لنا ابواب رحمتك. اللهم نسألك باسمك الفتاح ان
افتح لنا ابواب الرزق وان تفتح لنا ابواب الشفاء. وان تفتح لنا ابواب الفرج من كل كرب. يا فتاح يا اكرم الاكرمين. اللهم سبحانك اللهم وبحمدك اشهد ان لا اله الا انت استغفرك واتوب اليك. جزاكم الله خيرا
اسماؤه الحسنى تجلت في الورى. فهتف بها واجعل لقلبك من ضرر انا فتحنا والفتوح ميسرة فتحا مبينا ليس فيه تعسرا انا فتحنا والفتوح ميسرة. ميسرة اسماؤه حسنى تجلى